এ-লেখা আমিনুল ইসলামের কবিতাসমগ্রের একমাত্রিক কিছু কথার সমাহার; সে-মাত্রাটি হলো প্রেম। এ-গ্রন্থের বাকি বিষয়গুলো নিয়ে কথা বলতে গেলে মহাভারত না হোক, আরেকটি বই লেখা হতে পারে। তাই এখানে বিরতি। তবে একটি কথা বলতেই হয়, রাজনীতি নিয়ে বিরাগ সত্ত্বেও সমাজ-রাজনীতির তীক্ষনভাষ্য এখানে অনুপস্থিত থাকতে পারিনি। একালের স্বদেশ-বিদেশ পরিক্রমায় আর কথিত বিশ্বায়নের বিদ্ঘুটে যুগে ‘আইন অমান্য’ কবিকে না টেনে পারিনি। সে-‘আনন্দে’ও তাঁর নানামাত্রিক বিষয় নিয়ে পঙ্ক্তি রচনা। সেখানে ‘পথ বেঁধে দিলো বন্ধনহীন গ্রন্থি’ বাঙালি সংস্কৃতির রূপকারকে স্মরণ করে। বাদ যায় না নদী, বৃক্ষ, লোককাহিনি নিয়ে অনবদ্য পঙ্ক্তি রচনা। আমি চাই মহানন্দার সঙ্গে যুক্ত হোক তিসত্মা পুনর্ভবা করতোয়ার ট্র্যাজেডি। তন্ত্রমন্ত্র থেকে দূরে থেকেও চর্যার বাস্তবতা কি ভোলা যায়? আমরাও ভুলতে চাইনি কবি আমিনুল ইসলামকে। এতকাল কেন এ বইটি অ-পড়া রয়ে গেল সে এক দুঃখ।